Nagyböjti bűnbánati ima
Drága Jézusom, testem lelkem Királya!

Sajnálom és bánom, hogy bűneim által én is "feszítsd meg"-et kiáltottam a tömegben...
Sajnálom és bánom, hogy én is gúnyoltalak...
Sajnálom és bánom, hogy én is arcul csaptalak...
Sajnálom és bánom, hogy tövis voltam a koronádon...
Sajnálom és bánom, hogy én is fogtam a kalapácsot...
Sajnálom és bánom, hogy bűneimmel hozzájárultam megfeszítésedhez...

Köszönöm, hogy vétkeimet Magadra vetted.
Köszönöm, hogy azokat a keresztre vitted.
Köszönöm, hogy értem meghaltál.
Köszönöm, hogy kiengesztelted Mennyei Atyámat.

Dicsőítelek a feltámadásodért!
Dicsőítelek, mert engem is feltámasztasz!
Dicsőítelek, mert meghívtál az örök életre!

Köszönöm és elfogadom a megváltást.
Köszönöm és elfogadom az új szövetséget.

Ámen.

